Source: https://www.monitoruldegalati.ro/sport/a-patra-victorie-consecutiva-pentru-csm-arcada,-infrangere-scontata-pentru-csu-belor-la-bacau.html
Timestamp: 2019-02-16 17:49:57+00:00

Document:
A patra victorie consecutivă pentru CSM Arcada, înfrângere scontată pentru CSU Belor la Bacău - Monitorul de Galati - Ziar print si online
A patra victorie consecutivă pentru CSM Arcada, înfrângere scontată pentru CSU Belor la Bacău Recomandat
Luni, 11 Februarie 2019 10:13
Divizia A1 la volei a programat în weekend partidele celei de-a 15-a etape la masculin respectiv a 13-a la feminin. CSM Arcada a primit vizita în sala sporturilor Dunărea celor de la Ştiinţa Explorări Baia Mare, o echipă care le-a încurcat socotelile sezonul trecut, gălăţenii au pierdut cu 3-1 la Baia Mare, iar în tur s-au impus cu 3-2 după ce au fost conduşi cu 2-0. Antrenorul Sergiu Stancu a început meciul cu formula: Terzic, Cuciureanu, Raic, Borovnjak, Bissette, Perez - Cabrera, libero. Băimărenii au condus cu 7-2, dar nu a fost decât un simplu foc de paie pentru că băieţii noştri au revenit imediat şi nu le-au dat nicio şansă adversarilor. La CSM Arcada au revenit accidentaţii: Bissette şi Sanderson, pe parcursul jocului fiind folosiţi şi: Mihalj, Cristudor, Kullo, Carrasco. Rezultat final: CSM Arcada Galaţi - Ştiinţa Explorări Baia Mare 3-0 (21, 15, 11). Pentru echipa noastră au punctat: Raic 18 puncte, Borovnjak 10 p, Sanderson 5 p, Bissette 5 p, Carrasco 5 p, Terzic 4 p, Cuciureanu 4 p, Cristudor 3 p, Kullo 3 p, Mihalj 2 p, Perez 1 p. După 15 etape, CSM Arcada ocupă locul 3 cu 28 de puncte. Pe primele două locuri se află: 1. ACS Volei Municipal Zalău 34 puncte, 2. SCM U Craiova 31 p. Echipa gălăţeană va întâlni cele două echipe astfel: SCM U Craiova, pe 16 februarie în deplasare şi Zalăul, pe 20 februarie la Galaţi.
Echipa feminină CSU Belor a jucat la Bacău cu Ştiinţa Bacău, una din reprezentantele României în CEV Cup. Cu Edina Selimovic, internaţionala din Bosnia Herţegovina revenită după accidentare, formaţia pregătită de Ileana Berdilă a luptat cât a putut să ţină aproape de adversare. Experienţa şi-a spus cuvântul şi Ştiinţa a obţinut o victorie scontată cu 3-0 (13, 17, 18). CSU Belor a utilizat formula: Ramona Postea 3 puncte, Anamaria Berdilă 6 p, Edina Selimovic 9 p, Elitsa Barakova 3 p, Adriana Dudnic 2 p, Sydney Wilson 2 p - Violeta Stan, libero. Au mai intrat: Aria Andrievskaia 5 p, Elizaveta Suslova 3 p, Ioana Ştefu, Emilja Popjordanovska - libero. Etapa viitoare, pe 16 februarie, de la ora 16.30, echipa noastră va întâlni în sala Dunărea pe CSM Lugoj.
Sursa foto: Sportul Ilustrat şi Costin Alexandrescu - Bacău
https://www.monitoruldegalati.ro/sport/a-patra-victorie-consecutiva-pentru-csm-arcada,-infrangere-scontata-pentru-csu-belor-la-bacau.html#sigProGalleria5223e01bc0
« CSM Phoenix CSU a câştigat la Constanţa şi rămâne în cărţi pentru play-off
"Zimbrii" din Slobozia Conachi şi-au respectat blazonul şi au câştigat din nou Cupa de Iarnă »
A patra victorie consecutivă pentru CSM Arcada, înfrângere scontată pentru CSU Belor la Bacău

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM